ইন্টারনেট ব্যবহার করেন অথচ সার্চ ইঞ্জিন গুগল ব্যবহার করেন না এমন ব্যবহারকারী পাওয়া মুস্কিল। সবচেয়ে জনপ্রিয় সার্চ ইঞ্জিন হচ্ছে গুগল। যা বিশ্বের ত্রিশটিরও বেশী ভাষাতে সার্চের সুবিধা দিয়ে থাকে। গুগল সার্চে বাংলা অনেক আগে থেকে যুক্ত হলেও সার্চের সময় বাংলা অটো-কমপ্লীট যুক্ত হয়েছে কিছুদিন আগে। ফলে বাংলা জন্য বাংলা ইন্টারফেসের সাইট www.google.com.bd (বাংলা ইন্টারফেস না আসলে Google.com.bd offered in এর ডানে বাংলাতে ক্লিক করে বাংলা ইন্টারফেস নিয়ে আসুন) থেকে সার্চ করার সময় বাংলাতে (ইউনিকোড) বা ইংরেজীতে (ফনেটিক) কিছু লিখা শুরু করলে বাংলা অটো-কমপ্লীট হিসাবে নিচের তালিকাতে কিছু প্রস্তাবিত শব্দ বা শব্দ সমষ্টি আসবে যার উপরে ক্লিক করলে বা নির্বাচন করলে উক্ত বিষয় সার্চ করবে। এই সেবাটি না থাকলে সার্চ বাটনের ডানে ‘পছন্দসমূহ’ লিংকে ক্লিক করুন। এবার ‘অনুসন্ধান বক্সে অনুসন্ধানের পরামর্শ লিখুন’ অপশন বাটনে টিক দিন এবং ‘পছন্দসমূহ সংরক্ষণ’ বাটনে ক্লিক করে সেভ করুন। এভাবে আপনি উপরোক্ত সুবিধা বাদ দিতে চাইলে ‘অনুসন্ধান বক্সে অনুসন্ধানের উপদেশ লিখবেন না’ অপশন বাটনে টিক দিয়ে সেভ করলেই হবে। আর যদি বাংলা না আসে তাহলে উপরের উপস্থাপনের ভাষা থেকে বাংলা ভাষা নির্বাচন করে সেভ করুন।